Source: http://docplayer.fi/4217530-54-2010-sananvapaus-yksilonsuoja-ja-lahdesuoja-ruotsissa-norjassa-ja-alankomaissa-seka-euroopan-ihmisoikeustuomioistuimen-ratkaisukaytannossa.html
Timestamp: 2018-04-20 09:33:29+00:00
Document Index: 16127080

Matched Legal Cases: ['tuomioistuin ', 'tuomioistuin ', 'tuomioistuin ', 'kko ', 'tuomioistuin ', 'tuomioistuin ', 'KKO ', 'KKO ', 'KKO ', 'kko ', 'KKO ', 'kko ', 'kko ']

54/2010. Sananvapaus, yksilönsuoja ja lähdesuoja Ruotsissa, Norjassa ja Alankomaissa sekä Euroopan ihmisoikeustuomioistuimen ratkaisukäytännössä - PDF
54/2010. Sananvapaus, yksilönsuoja ja lähdesuoja Ruotsissa, Norjassa ja Alankomaissa sekä Euroopan ihmisoikeustuomioistuimen ratkaisukäytännössä
Download "54/2010. Sananvapaus, yksilönsuoja ja lähdesuoja Ruotsissa, Norjassa ja Alankomaissa sekä Euroopan ihmisoikeustuomioistuimen ratkaisukäytännössä"
1 54/2010 Sananvapaus, yksilönsuoja ja lähdesuoja Ruotsissa, Norjassa ja Alankomaissa sekä Euroopan ihmisoikeustuomioistuimen ratkaisukäytännössä
3 54/2010 Sananvapaus, yksilönsuoja ja lähdesuoja Ruotsissa, Norjassa ja Alankomaissa sekä Euroopan ihmisoikeustuomioistuimen ratkaisukäytännössä
5 Julkaisun nimi Tekijä Oikeusministeriön julkaisu Sananvapaus, yksilönsuoja ja lähdesuoja Ruotsissa, Norjassa ja Alankomaissa sekä Euroopan ihmisoikeustuomioistuimen ratkaisukäytännössä Päivi Tiilikka Selvityksiä ja ohjeita Sarjanumero 54/2010 OSKARI numero OM 18/014/2009 ISSN-L ISSN (nid.) ISSN (PDF) ISBN (nid.) ISBN (PDF) Asia- ja avainsanat Tiivistelmä Sananvapaus, lehdistönvapaus, painovapaus, ilmaisuvapaus, yksityiselämä, kunnia, kunnianloukkaus, yksityiselämää loukkaava tiedon levittäminen, lähdesuoja, Euroopan ihmisoikeussopimus, ihmisoikeusloukkaus, ihmisoikeus, perusoikeus Tutkimuksessa tarkastellaan sananvapautta, kunnian ja yksityiselämän suojaa sekä lähdesuojaa Ruotsissa, Norjassa ja Alankomaissa. Ulkomaista sääntelyä ja oikeuskäytäntöä verrataan suomalaiseen lainsäädäntöön ja oikeuskäytäntöön. Sekä vertailumaiden että Suomen oikeustilaa tarkasteltaessa otetaan huomioon Euroopan ihmisoikeussopimus ja sitä tulkitsevan Euroopan ihmisoikeustuomioistuimen ratkaisukäytäntö. Syynä vertailumaiden oikeustilan selvittämiseen on Suomen Euroopan ihmisoikeustuomioistuimelta sananvapausjutuissa saamien langettavien tuomioiden suurehko määrä. Oikeustilan kartoittamisen avulla voidaan arvioida, onko lainsäädäntömme sananvapauden suhteen rajoittavampaa kuin vertailumaissa ja onko lainmuutoksiin kenties aihetta. Esitutkinta- ja pakkokeinotoimikunta ehdotti komiteanmietinnössään 2009:2 salassapitorikoksia koskevaa lähdesuojan heikennystä salassapitorikosten uhrien oikeusaseman parantamiseksi. Ehdotuksen saatua voimakasta kritiikkiä lausuntokierroksella lähdesuojasääntelyn muuttaminen jätettiin erillisen jatkovalmistelun varaan. Tutkimuksessa esitetään jatkovalmistelun avuksi tietoa lähdesuojasta vertailumaissa sekä Euroopan ihmisoikeustuomioistuimen ratkaisukäytännössä. Euroopan ihmisoikeustuomioistuimen ratkaisukäytännön tarkastelu osoittaa yksityiselämän suojan vahvistumista 2000-luvulla. Samaan aikaan ihmisoikeustuomioistuimen oikeuskäytäntö on tullut aikaisempaa vaikeammin ennustettavaksi. Kansallisten tuomioistuinten kannalta tämä vaikeuttaa ihmisoikeustuomioistuimen hyväksymään ratkaisuun päätymistä vaikeissa punnintatilanteissa, joissa kaksi ihmisoikeutta, sananvapaus ja yksityiselämän (ml. maine) suoja ovat vastakkain ja joissa toiselle oikeudelle annettava liian hyvä suoja voi rikkoa toista ihmisoikeutta vastaan. Tutkimuksen mukaan sananvapauslainsäädäntömme ei yleisesti ottaen ole sen rajoittavampaa kuin vertailumaiden lainsäädäntö. Toki detaljeissa on eroja sekä lievempään että ankarampaan suuntaan. Ruotsin omalaatuinen yhden tahon vastuuseen perustuva sananvapausrikosjärjestelmä turvaa hyvin sananvapauden, mutta on ongelmallinen EIS 6(2) artiklassa turvatun syyttömyysolettaman kannalta. Ruotsissa on perustellusti esitetty kritiikkiä liian heikosta yksilönsuojasta.
6 Norjan yksilönsuojasääntelyä ei voitane pitää median kannalta lievempänä kuin suomalaista sääntelyä. Norjassa on kuitenkin päätetty kunnianloukkauksen dekriminalisoinnista, mikä ei vielä ole tullut voimaan. Kunnian loukkaaminen säilyy vahingonkorvauksen perusteena. Yksityiselämää loukkaava tiedon levittäminen säilyy rangaistavana. Alankomaiden kunniansuojasääntely on hyvin vanhaa, mutta Euroopan ihmisoikeustuomioistuimen ratkaisukäytäntö otetaan sen tulkinnassa huomioon. Lähdesuojasääntely on vasta valmisteilla. Lainsäädäntömme olisi mahdollistanut myös sananvapausmyönteiset ratkaisut niissä sananvapausjutuissa, joissa EIT on katsonut Suomen loukanneen sananvapautta. On vaikea nähdä, minkälaisella kunnian tai yksityiselämän suojaa koskevalla lainmuutoksella voitaisiin ehkäistä sananvapauden loukkauksia, koska laki jättää aina soveltajalleen harkinnanvaraa ja myös yksityiselämän (ml. maine) suoja on perus- ja ihmisoikeus, jota valtiolla on velvollisuus turvata. Tutkimuksessa katsotaan, että esitutkinta- ja pakkokeinotoimikunnan ehdottama lähdesuojan murtamisperuste on liian laaja ja avoin. Lähdesuojasääntelyssä olisi turvattava yleisön oikeus vastaanottaa yhteiskunnallisesti merkittävää tietoa ja huomioitava sananvapauden merkitys kansanvaltaisessa yhteiskunnassa. Suomalaisessa oikeuskäytännössä olisi syytä suhtautua aikaisempaa kriittisemmin yksityiselämän ja kunnian suojaa koskevien kriminalisointien esitöihin ja antaa suurempi painoarvo Euroopan ihmisoikeustuomioistuimen ratkaisukäytännöstä ilmeneville tulkintaperiaatteille. Perus- ja ihmisoikeuspunninnan tulisi olla aitoa ja sen tulisi näkyä tuomioiden perusteluista. Sananvapaustapauksia koskevan Euroopan ihmisoikeustuomioistuimen ratkaisukäytännön moninaisuus, tapaus- ja maakohtaiset olosuhteet, kansallisten tuomioistuinten perustelujen vakuuttavuus, ratkaisun kohdemaan yleinen rangaistus- ja korvaustaso sekä monet muut seikat vaikuttavat EIT:n ratkaisuharkintaan, joten kansallisen lainkäyttötoiminnan kannalta merkityksellisten tekijöiden erottaminen ei aina ole helppoa, vaikka siihen aidosti pyrittäisiin. Yhtenäisen ratkaisulinjan hahmottaminen edellyttää useiden tapausten vertaamista toisiinsa ja jo oikeiden tapausten löytäminen voi olla haasteellista. Tutkimuksessa on esitetty epäilyjä Euroopan ihmisoikeustuomioistuimen ratkaisukäytännön lievästä epäkoherenssista esimerkiksi eräiden nimen tai kuvan suojaa koskevien tapausten osalta. Ratkaisukäytännön hankala ennakoitavuus luonnollisesti vaikeuttaa kansallisen tuomioistuimen osalta oikeaan ratkaisuun päätymistä vaikeissa ja harkinnanvaraisissa tapauksissa. Kansallisen tuomion analyyttisillä ja hyvin punnituilla perusteluilla on ihmisoikeustuomioistuimen käsittelyssä suuri merkitys, joten perusteluiden laatuun tulee panostaa.
7 Publikationens titel Författare Justitieministeriets publikation Yttrandefrihet, skydd för privatlivet och källskydd i Sverige, Norge och Nederländerna samt i Europadomstolens avgörandepraxis Päivi Tiilikka Utredningar och anvisningar Serienummer 54/2010 OSKARI nummer JM 18/014/2009 ISSN-L ISSN (häft.) ISSN (PDF) ISBN (häft.) ISBN (PDF) Sak- och nyckelord Referat Yttrandefrihet, pressfrihet, tryckfrihet, uttrycksfrihet, privatliv, heder, ärekränkning, spridande av information som kränker privatlivet, källskydd, europeiska konventionen om skydd för de mänskliga rättigheterna och de grundläggande friheterna, kränkning av mänsklig rättighet, mänsklig rättighet, grundläggande rättighet I denna undersökning betraktas yttrandefriheten, skyddet för hedern och privatlivet samt källskyddet i Sverige, Norge och Nederländerna. Regleringen och rättspraxis i dessa länder jämförs med lagstiftningen och rättspraxis i Finland. Den europeiska konventionen om skydd för de mänskliga rättigheterna och de grundläggande friheterna samt avgörandepraxis av Europeiska domstolen för de mänskliga rättigheterna (Europadomstolen), som tolkar konventionen, beaktas vid betraktandet av rättsläget i både jämförelseländerna och Finland. Rättsläget i jämförelseländerna utreds med anledning av det ansenliga antalet fällande domar som Europadomstolen har meddelat mot Finland i mål som gäller kränkning av yttrandefriheten. Genom att kartlägga rättsläget är det möjligt att bedöma om lagstiftningen gällande yttrandefrihet är mer begränsande i Finland än i jämförelseländerna och om det finns eventuella ändringsbehov. Förundersöknings- och tvångsmedelskommissionen föreslog i sitt kommittébetänkande (2009:2) att källskyddet i fråga om brott mot tystnadsplikt ska försvagas för att förbättra den rättsliga ställningen för offer för sådana brott. Efter att förslaget starkt kritiserades under remissbehandlingen, beslutade man att den fortsatta beredningen av ändringarna i regleringen som gäller källskydd ska utföras separat. I undersökningen framställs det information om källskyddet i jämförelseländerna samt i Europadomstolens avgörandepraxis. Denna information ska kunna utnyttjas vid den fortsatta beredningen. När Europadomstolens avgörandepraxis betraktas framgår det att skyddet för privatlivet har blivit starkare under 2000-talet. Samtidigt har domstolens rättspraxis blivit svårare att förutsäga. Ur de nationella domstolarnas synpunkt försvårar detta att i problematiska situationer komma fram till ett avgörande som Europadomstolen godkänner. Med en problematisk situation avses här en sådan situation där de två mänskliga rättigheterna, yttrandefriheten och skyddet för privatlivet (inkl. rykte), är mot varandra och där ett för högt skydd för den ena rättigheten kan bryta mot den andra. Enligt undersökningen är Finlands lagstiftning om yttrandefrihet i allmänhet inte
8 mer begränsande än lagstiftningen i jämförelseländerna. Naturligtvis finns det skillnader i detaljerna både i lindrigare och strängare riktning. Sveriges unika system för brott mot yttrandefrihet, som baserar sig på en ansvarig utgivare, tryggar yttrandefriheten väl, men är problematiskt med tanke på oskuldspresumtionen som garanteras i artikel 6(2) i den europeiska konventionen om de mänskliga rättigheterna. Berättigad kritik mot ett för svagt skydd för privatlivet har framförts i Sverige. Med avseende på media kan regleringen om skydd för privatlivet i Norge inte anses vara svagare än den motsvarande regleringen i Finland. I Norge har man dock beslutat att dekriminalisera ärekränkning, men denna ändring har inte ännu trätt i kraft. Ärekränkning utgör dock fortfarande en grund för skadestånd. Spridande av information som kränker privatlivet är fortsättningsvis straffbart. I Nederländerna är regleringen om skydd för heder mycket gammal, men Europadomstolens avgörandepraxis beaktas när den tolkas. Regleringen om källskydd är först under beredning. Det skulle också ha varit möjligt att inom ramarna för Finlands lagstiftning avgöra de mål gällande yttrandefrihet där Europadomstolen ansåg att Finland hade kränkt yttrandefrihet på ett sätt som understöder yttrandefrihet. Det är svårt att förutsäga hurdana lagändringar i fråga om skyddet för hedern eller privatlivet krävs för att förebygga kränkningar av yttrandefriheten. Den som tillämpar lagen har dock alltid en viss bedömningsmån, och skyddet för privatlivet (inkl. rykte) är också en grundläggande och mänsklig rättighet som staten är förpliktad att trygga. Det anses i undersökningen att den grund för brytande av källskyddet som förundersöknings- och tvångsmedelskommissionen föreslog är för bred och öppen. Allmänhetens rätt till samhälleligt betydelsefull information ska tryggas och yttrandefrihetens betydelse i ett demokratiskt samhälle ska beaktas vid regleringen om källskydd. Vid den finländska rättspraxisen är det behövligt att förhålla sig mer kritiskt än tidigare till förarbetet vid kriminaliseringen gällande skyddet för privatlivet och hedern samt att lägga mer vikt på de tolkningsprinciper som framgår i Europadomstolens avgörandepraxis. Övervägandet av de grundläggande och mänskliga rättigheterna borde vara genuint och detta borde framgå i domsmotiveringarna. Europadomstolens varierande avgörandepraxis i fråga om mål gällande yttrandefrihet, de varierande omständigheterna mellan länderna och från fall till fall, hur övertygande motiveringarna av en nationell domstol är, den allmänna straff- och skadeståndsnivån i det land som avgörandet gäller samt många andra faktorer spelar en roll när Europadomstolen prövar ett avgörande. Därför är det inte alltid lätt att skilja de faktorer som är betydelsefulla med tanke på den nationella lagskipningsverksamheten, fast man genuint skulle eftersträva det. För att uppfatta den enhetliga linjen gällande avgörandena krävs det att man jämför flera mål med varandra, men bara att hitta sådana jämförbara mål kan vara utmanande. I undersökningen framförs det misstankar om att Europadomstolens avgörandepraxis i någon mån kan vara inkoherent till exempel med avseende på vissa mål som gäller skyddet för namn eller bild. Att det är så svårt att förutsäga avgörandepraxis försvårar de nationella domstolarnas möjligheter att komma fram till ett rättvist avgörande i problematiska mål och sådana mål som beror på prövning. Analytiska och väl övervägda motiveringar för en nationell dom spelar en betydande roll när mål behandlas i Europadomstolen, varför kvaliteten hos motiveringarna bör satsas på.
9 Sisällys 1 TUTKIMUSTEHTÄVÄ SANANVAPAUS JA YKSILÖN SUOJA SUOMESSA Sananvapaus perusoikeutena Sananvapaus kansainvälisissä ihmisoikeussopimuksissa Kansainväliset velvoitteet Sananvapaus Euroopan ihmisoikeustuomioistuimen käytännössä Yksityiselämän suoja perus- ja rikoslaissa Yksityiselämän suoja perustuslaissa Yksityiselämän suoja rikoslaissa Kunnian suoja perus- ja rikoslaissa Vahingonkorvausvastuu Yksityiselämän ja maineen suoja Euroopan ihmisoikeustuomioistuimen ratkaisukäytännössä Yksityiselämän suoja Euroopan ihmisoikeustuomioistuimessa Kunnian ja maineen suoja Euroopan ihmisoikeustuomioistuimessa Kunnianloukkauksen dekriminalisointi? Yhteenveto EIT:n ratkaisukäytännöstä Lähdesuoja Lähdesuoja sananvapauden kulmakivenä Lähdesuojan soveltamisala Lähdesuoja journalistin oikeutena Lähdesuojan murtaminen Ehdotus lähdesuojan kaventamiseksi Lähdesuoja Euroopan ihmisoikeustuomioistuimessa Suomen nykysääntelyn ongelmat Esitutkinta- ja pakkokeinotoimikunnan ehdotuksen ongelmat Yhteenveto lähdesuojasta EIT:N TOIMINTAOLOSUHTEISTA JA TUOMIOISTUINRATKAISUJEN LUKUMÄÄRISTÄ EIT:n jutturuuhka Suomea ja vertailumaita koskeva EIT:n ratkaisukäytäntö RUOTSIN OIKEUSTILA Sananvapaus perusoikeutena Yksityiselämän suoja Vastuujärjestelmä Lähtökohdat Muodollinen vastuuketju Vastuuvapaus ja anonymiteettisuoja Lähdesuoja Prosessisäännöt ja oikeudenkäynti...82
10 6.6 Kunnianloukkaus Yksityiselämää koskevien tietojen levittäminen Rikosoikeudellisen vastuujärjestelmän erot Suomen ja Ruotsin osalta Ruotsi ja EIT Korvausvastuu NORJAN OIKEUSTILA Perustuslaki Päätoimittajan ja ohjelmatoiminnan harjoittajan vastuu Kunnianloukkaus Mortifikaatio Norja ja EIT Yksityiselämän suoja Uusi laki tiedotusvälineissä työskentelevien tahojen rikosvastuusta Kunnianloukkauksen dekriminalisointi Lähdesuoja ALANKOMAIDEN OIKEUSTILA Aluksi Perustuslaki sananvapauden ja yksityiselämän suojan osalta Alankomaat ja EIT Kunnian suoja Yksityiselämän suoja Lähdesuoja Muuta Alankomaista YHTEENVETO JA JOHTOPÄÄTÖKSET LIITE: Kirjallisuus ja lähteet
11 11 1 TUTKIMUSTEHTÄVÄ Tutkimuksessa tarkastellaan sananvapautta, kunnian ja yksityiselämän suojaa sekä lähdesuojaa Ruotsissa, Norjassa ja Alankomaissa. Ulkomaista sääntelyä ja oikeuskäytäntöä verrataan suomalaiseen lainsäädäntöön ja oikeuskäytäntöön. Sekä vertailumaiden että Suomen oikeustilaa tarkasteltaessa otetaan huomioon Euroopan ihmisoikeussopimus (Yleissopimus ihmisoikeuksien ja perusvapauksien suojaamiseksi; 65/1999) ja sitä tulkitsevan Euroopan ihmisoikeustuomioistuimen ratkaisukäytäntö. Syynä vertailumaiden oikeustilan selvittämiseen on Suomen Euroopan ihmisoikeustuomioistuimelta sananvapausjutuissa saamien langettavien tuomioiden suurehko määrä. Oikeustilan kartoittamisen avulla voidaan arvioida, onko lainsäädäntömme sananvapauden suhteen rajoittavampaa kuin vertailumaissa ja onko lainmuutoksiin kenties aihetta. Toimeksianto koski nimenomaan vertailumaiden oikeustilan selvittämistä Euroopan ihmisoikeussopimuksen viitekehyksessä, joten muilta kuin lainsäädäntöä koskevin osin syitä langettavien tuomioiden määrään on käsitelty vain lyhyesti tutkimuksen viimeisessä jatkossa. Toivoakseni tämä tutkimus voi toimia langettavien sananvapaustuomioiden analysoinnin apuna ja ihmisoikeusloukkausten loppumiseen tähtäävien kehittämisehdotusten käynnistäjänä. Jo tässä yhteydessä on kuitenkin syytä mainita, että Euroopan ihmisoikeustuomioistuimen oikeuskäytännön monipuolistumisesta ja 2000-luvun kuluessa tapahtuneesta yksityiselämän suojan vahvistumisesta johtuen olisi epärealistista olettaa, että kansallisessa tuomioistuimessa voitaisiin kaikissa tapauksissa määrittää sananvapauden ja yksilön suojan kannalta optimaalisin ratkaisu, vaikka lainsäädäntö sen mahdollistaisi. Loukkausten loppumisen sijaan saattaa näin ollen olla realistisempaa puhua ihmisoikeusloukkausten minimoinnista, vaikka tavoitteena tietenkin tulee olla loukkausten nollataso. Tutkimustyötä aloittaessani Suomi oli saanut Euroopan ihmisoikeustuomioistuimelta mennessä 7 tuomiota, joissa katsottiin Suomen loukanneen Euroopan ihmisoikeussopimuksen 10 artiklassa turvattua sananvapautta. Mainittuun ajankohtaan mennessä Ruotsi oli saanut 2, Norja 5 ja Alankomaat 4 langettavaa sananvapaustuomiota. Tutkimusta tehtäessä Suomi sai kunnianloukkausta koskevassa asiassa yhden vapauttavan ja yksityiselämän suojaa ja sananvapautta koskevissa samaan tapahtumavyyhteen liittyneissä asioissa viisi langettavaa sananvapaustuomiota, jolloin sananvapautta koskevien langettavien tuomioiden määrä per nousee Suomen osalta 12 kappaleeseen. Ruotsin, Norjan ja Alankomaiden osalta vuoden 2010 aikana ei mennessä ollut annettu langettavia sananvapaustuomioita, joten niiden osalta lukumäärät jäivät 2, 5 ja 4 kappaleeseen. 1 Toisaalta sananvapauden ja yksityiselämän suojan välisissä punnintatilanteissa sekä Suomen että Norjan on katsottu rikkoneen yksityiselämän suojaa yhden kerran, kun kansallisesti on päädytty sananvapausmyönteiseen, mutta yksityiselämän suojan kannal- 1 Jos muuta ei mainita, selvityksessä esitetyt tilastotiedot perustuvat Euroopan ihmisoikeustuomioistuimen internet-sivuilta saataviin tilastotietoihin. Kokemusteni mukaan maa- ja artiklakohtainen tuomio- ja päätöshaku ei aina esitä hakutuloksissa kaikkia hakusanan mukaisia tuomioita.
12 12 ta kielteiseen ratkaisuun. Kuten Euroopan ihmisoikeustuomioistuimen presidentti Jean- Paul Costa on Euroopan ihmisoikeustuomioistuimen vuosiraportissa 2009 todennut, esimerkiksi informaatioteknologian ja biotieteiden kehityksestä johtuen suojeltavien oikeuksien luonne on tullut aiempaa monimutkaisemmaksi ja luonut uusia uhkia yksityiselämän suojalle. Ihmisoikeuksien suojaaminen on tullut epävakaammaksi ja monimutkaisemmaksi. Haasteita asettaa esimerkiksi se, että sopimustekstit on alun perin tarkoitettu estämään valtioiden taholta tulevia loukkauksia, kun loukkaukset puolestaan tehdään nykyään usein yksityisten ihmisryhmien tai ryhmittymien eikä suinkaan valtion toimesta. Konfliktit eivät välttämättä ilmene (vapaus)oikeuden ja yleisen järjestyksen välillä vaan yhä useammin kahden kilpailevan ja yhtä lailla suojaa ansaitsevan ihmisoikeuden, kuten juuri sananvapauden ja yksityiselämän suojan, välillä. Tämä aiheuttaa vaikeita punnintatilanteita lainsäätäjille ja tuomareille, mukaan lukien myös Euroopan ihmisoikeustuomioistuimen tuomarit, Costa toteaa. Sananvapauden ja yksityiselämän suojan välisissä punnintatilanteissa hankalinta onkin yleensä näiden suoja-alueiden suhteuttaminen toisiinsa, koska toiselle oikeudelle annettava suoja kaventaa toista oikeutta. Jos sananvapauskysymykset ratkaistaisiin vain yksityisen tahon ja valtion välisessä suhteessa, punninta olisi helpompaa, koska yksilölle annettava suoja ei kaventaisi toisen yksilön oikeuksia. Yksilön ja valtion taikka viranomaisen välisessä suhteessa perus- ja ihmisoikeusmyönteistä laintulkintaa on helpompi toteuttaa kuin toisiinsa jännitteisessä suhteessa olevia perus- ja ihmisoikeuksia omaavien yksityisten henkilöiden välisessä suhteessa. Jutturuuhkasta johtuen Euroopan ihmisoikeustuomioistuimen tilanne on tällä hetkellä varsin haastava. Vuonna 2009 juttuja tuli vireille kappaletta ja niitä ratkaistiin tuomiolla tai päätöksellä kappaletta. Vuoden 2009 lopussa käsiteltäviä valituksia oli vireillä kappaletta, esivaiheessa olevia juttuja ja hallinnollisesti ratkaistuja (valitusta ei jatkettu) juttuja kappaletta. Vuoden 2009 lopussa Suomea vastaan oli vireillä 408, Ruotsia vastaan 329, Norjaa vastaan 68 ja Alankomaita vastaan 568 valitusta. Tässä selvityksessä esitetyt lakitekstien käännökset ovat minun tekemiäni ja ne on käännetty tutkimustehtävän edellyttämällä tarkkuudella. Harkittaessa selvityksen kohdemaahan suuntautuvia oikeustoimia tms. tulee käyttää alkuperäisiä, todistusvoimaisia, säädöstekstejä.
13 13 2 SANANVAPAUS JA YKSILÖN SUOJA SUOMESSA 2.1 Sananvapaus perusoikeutena Sananvapaus turvataan Suomen perustuslain 12 :ssä, joka kuuluu seuraavasti: "Sananvapaus ja julkisuus Jokaisella on sananvapaus. Sananvapauteen sisältyy oikeus ilmaista, julkistaa ja vastaanottaa tietoja, mielipiteitä ja muita viestejä kenenkään ennakolta estämättä. Tarkempia säännöksiä sananvapauden käyttämisestä annetaan lailla. Lailla voidaan säätää kuvaohjelmia koskevia lasten suojelemiseksi välttämättömiä rajoituksia. Viranomaisen hallussa olevat asiakirjat ja muut tallenteet ovat julkisia, jollei niiden julkisuutta ole välttämättömien syiden vuoksi lailla erikseen rajoitettu. Jokaisella on oikeus saada tieto julkisesta asiakirjasta ja tallenteesta." Sananvapaus kuuluu jokaiselle, joten siitä saavat Suomen lainkäyttöpiirissä nauttia suomalaiset ja ulkomaalaiset henkilöt sekä yhtä lailla lapset tai muutoin vajaavaltaiset kuin aikuiset ja täysivaltaiset henkilöt. Perustuslaissa turvatut perusoikeudet kuuluvat lähtökohtaisesti vain ihmisyksilöille eli luonnollisille henkilöille. Sananvapauden perusoikeussuojan on kuitenkin perusteltua katsoa ulottuvan myös lehtien julkaisutoimintaa, ohjelmatoimintaa tai muuta vastaavaa tiedonlevitystä harjoittaviin oikeushenkilöihin. Tätä voidaan perustella sillä, että sananvapaussäännöksen keskeisenä tarkoituksena on taata kansanvaltaisen yhteiskunnan edellytyksenä oleva vapaa mielipiteenmuodostus, avoin julkinen keskustelu, joukkotiedotuksen vapaa kehitys ja moniarvoisuus sekä mahdollisuus julkiseen kritiikkiin. Näitä tarkoituksia toteutetaan keskeisesti nimenomaan joukkotiedotusvälineiden kautta ja avulla niiden toimiessa tärkeänä tiedon ja mielipiteiden levittäjänä. Etenkin verkkojulkaisut tarjoavat myös yleisölle eli tavallisille henkilöille mahdollisuuden käyttää ilmaisunvapauttaan. 2 Sananvapaussäännöksen soveltamisalaan kuuluvat niin poliittiset, yhteiskunnalliset, uskonnolliset, viihteelliset, kaupalliset kuin taiteellisetkin ilmaisut. Sananvapaussäännös suojaa yhtä lailla lehdistön, kirjallisuuden, internetin, sähköpostiviestinnän, musiikin, näyttämötaiteen tai elokuvan kuin kahdenvälisen suullisen viestinnän kautta tapahtuvien ilmaisujen esittämistä. Sananvapauteen kuuluvasta välineneutraalisuuden periaatteesta huolimatta myös käytetyllä viestintätavalla voi olla ratkaiseva merkitys konkreettisen tulkinnan osalta. Esimerkiksi RL 24:8:ssä tarkoitettu rikos nimeltä yksityiselämää loukkaava tiedon levittäminen voi ylipäätään toteutua vain silloin, kun yksityiselämää koskevaa tietoa on levi- 2 HE 309/1993 s Oikeushenkilöstä sananvapauden perusoikeussuojan haltijana enemmälti Tiilikka 2007 s
14 14 tetty joukkotiedotusvälineessä tai muutoin toimittamalla tieto lukuisten ihmisten saataville. Pääsääntöisesti ilmaisujen esittämisen rangaistavuutta ei kuitenkaan ole sidottu tietyntyyppiseen viestinnän muotoon, vaan lainsäännökset soveltuvat lähtökohtaisesti yhtä lailla kaikenlaiseen viestintään. Suomalaiseen sananvapauskäsitykseen kuuluu olennaisena osana ennakkosensuurin kielto. Laissa turvataankin oikeus ilmaista, julkistaa ja vastaanottaa tietoja, mielipiteitä ja muita viestejä kenenkään ennakolta estämättä. Sananvapauden käyttämistä ei siis voida ennakolta estää sen enempää viranomaisten kuin yksityisten henkilöidenkään taholta. Jos julkaistu viesti sittemmin osoittautuu lainvastaiseksi, siitä voi seurata tuomioistuinmenettelyssä rikos- tai vahingonkorvausvastuu tai esimerkiksi markkinoinnin sääntelyyn liittyvä uhkasakko. Keskeistä kuitenkin on, että viestin lainmukaisuutta harkitaan ja sen esittämiseen voidaan puuttua vasta sitten, kun se on julkaistu tai muutoin ilmaistu. Tältä osin Suomen perustuslaki onkin sananvapausmyönteisempi kuin Euroopan ihmisoikeussopimuksen sananvapausartikla, joka ei aseta ehdotonta ennakollisten esteiden kieltoa, vaikkakin Euroopan ihmisoikeussopimusta tulkitseva Euroopan ihmisoikeustuomioistuin on korostanut ennakollisten esteiden sananvapautta vaarantavaa vaikutusta ja siksi pitänyt ennakkosensuuria hyväksyttävänä vain harvoissa ja poikkeuksellisissa tilanteissa. Sananvapaudella nimenomaan perustuslaissa turvattuna oikeutena on aivan erityistä merkitystä. Ensinnäkin Suomen valtio on perustuslain 22 :n mukaan velvollinen turvaamaan perus- ja ihmisoikeuksien toteutumisen. Tämä tarkoittaa esimerkiksi perus- ja ihmisoikeuksina turvattuja oikeuksia turvaavan lainsäädännön ylläpitämistä sekä vaatimusta perus- ja ihmisoikeusmyönteisestä laintulkinnasta, joka aktualisoituu etenkin silloin, kun lainsäädäntö sanamuotonsa mukaisesti mahdollistaisi myös perus- tai ihmisoikeuden kannalta vähemmän myönteisen tulkinnan. Toisekseen sananvapauden perusoikeusasema vaikeuttaa sen rajoittamista. Sananvapauden rajoittaminen on eduskunnan perustuslakivaliokunnan linjaamien perusoikeuksien yleisten rajoitusedellytysten mukaan mahdollista, kun rajoitukset ovat laissa säädettyjä, täsmällisiä ja tarkkarajaisia, hyväksyttäviä ja oikeassa suhteessa hyväksyttävään rajoitustarkoitukseen (suhteellisuusperiaate). Tavallisella lailla ei voida säätää perusoikeuden ytimeen ulottuvaa rajoitusta. Itsestään selvää on, että rajoitukset eivät saa olla ristiriidassa Suomen kansainvälisten ihmisoikeusvelvoitteiden kanssa. Lisäksi edellytetään, että riittävistä oikeusturvajärjestelyistä on huolehdittu. 3 Mitä keskeisemmästä sananvapauden käyttötavasta on kysymys, sitä vaikeammin sen rajoitusedellytykset täyttyvät. Sananvapauden sekä kunnian ja yksityiselämän suojan optimointi edellyttää kunnian ja yksityiselämän suojaan liittyvien sananvapauden rajoitusten mitoittamista sellaisiksi, ettei niillä vaaranneta sananvapauden ydinalueelle kuuluvan keskustelun ja tiedonvälityksen vapautta. Valtaosa perusoikeuspunninnoista tehdään lainsäätämisvaiheessa. Kun kaikkia mahdollisia sananvapaustapausten tulkintatilanteita ei ole voitu huomioida ja käsitellä lainvalmisteluaineistossa, sananvapauden rajoitusperusteilla on merkitystä myös sovellettaessa 3 PeVM 25/1994 s. 4-5.
15 15 lainsäädäntöä yksittäistapauksiin. Perusoikeusmyönteisen laintulkinnan periaatteiden mukaan perusoikeudet tulee turvata mahdollisimman täydellisesti ja niiden rajoituksia tulee tulkita ahtaasti. Vaatimus perusoikeusmyönteisestä laintulkinnasta on helppo esittää, mutta vaikea täsmentää. Erityisesti silloin, kun oikeusriidan toinen osapuoli vetoaa perusoikeutena turvattuun sananvapauteen ja toinen vetoaa perusoikeutena turvattuun yksityiselämän tai kunnian suojaan, joudutaan hankaliin rajanvetokysymyksiin, joissa toisen oikeus rajoittaa toisen oikeutta. Sananvapaudelle suhteellisen abstraktina oikeutena on tunnusomaista, että sen tarkempi laajuus määrittyy vasta sitä sääntelevän alemman asteisen lainsäädännön ja lakeja tulkitsevan oikeuskäytännön kautta. Vastaava piirre koskee sananvapautta myös Euroopan ihmisoikeussopimuksen kontekstissa, jossa Euroopan ihmisoikeustuomioistuimen ratkaisukäytännöllä on keskeinen merkitys säännöstasolla varsin yleisesti määritellyn sananvapauden reaalilaajuuden osoittajana ja konkretisoijana. Sananvapauden käyttäminen eli erilaisten tietojen, viestien, mielipiteiden ja kuvien esittäminen ja vastaanottaminen on lähtökohtaisesti sallittua, jos sitä ei ole nimenomaisesti kielletty. Positiivisesti sananvapautta on turvattu muun muassa oikeudella anonyymiin ilmaisuun ja lähdesuojaan sekä välillisesti esimerkiksi viranomaisten toiminnan ja oikeudenkäyntien julkisuuslaeilla, jotka mahdollistavat uutisoinnin edellytyksenä olevan tiedonsaannin tärkeistä ja uutisarvoisista asioista. Sananvapauslakiin on kirjattu 1 :n 2 momentti, jonka mukaan sananvapauslakia sovellettaessa ei viestintään saa puuttua enempää kuin on välttämätöntä ottaen huomioon sananvapauden merkitys kansanvaltaisessa oikeusvaltiossa. Tämä sananvapauslaissa nimenomaisesti mainittu periaate on perus- ja ihmisoikeuksien turvaamisvelvoitetta koskevan perustuslain 22 :n sekä perusja ihmisoikeuksien merkitystä koskevien yleisten tulkintaperiaatteiden perusteella ulotettavissa myös muuta sananvapauslainsäädäntöä kuin sananvapauslakia koskevaan laintulkintaan. 2.2 Sananvapaus kansainvälisissä ihmisoikeussopimuksissa Kansainväliset velvoitteet Suomi on sitoutunut kansainvälisiin ihmisoikeussopimuksiin, joilla on vaikutusta kansalliseen lainsäätämiseen ja -tulkintaan. Sananvapaus on turvattu Yhdistyneiden kansakuntien 1966 valmistuneessa ja Suomen 1976 ratifioimassa (SopS 8/1976) kansalaisoikeuksia ja poliittisia oikeuksia koskevan kansainvälisen yleissopimuksen 19 artiklassa sekä 1953 voimaan tulleessa Euroopan neuvoston ihmisoikeussopimuksen (SopS 18 19/1990) 10 artiklassa, johon Suomi tuli sopimusosapuoleksi Koska Suomi on sitoutunut noudattamaan näitä ihmisoikeussopimuksia, niiden määräyksistä ei voida poiketa edes perustuslailla. Kansalaisoikeuksia ja poliittisia oikeuksia koskevan kansainvälisen yleissopimuksen (KP-sopimuksen) 19 artikla kuuluu:
16 16 "1. Jokaisella on oikeus mielipiteen vapauteen ilman ulkopuolista puuttumista. 2. Jokaisella on sananvapaus; tämä oikeus sisältää vapauden hankkia, vastaanottaa ja liittää kaikenlaisia tietoja ja ajatuksia riippumatta alueellisista rajoista joko suullisesti, kirjallisesti tai painettuna taiteellisessa muodossa tahi muulla hänen valitsemallaan tavalla. 3. Edellisessä kohdassa tarkoitettujen vapauksien käyttö merkitsee erityisiä velvollisuuksia ja erityistä vastuuta. Se voidaan sen tähden saattaa tiettyjen rajoitusten alaiseksi, mutta näiden tulee olla laissa säädettyjä ja sellaisia, jotka ovat välttämättömiä 1) toisten henkilöiden oikeuksien tai maineen kunnioittamiseksi, 2) valtion turvallisuuden tai yleisen järjestyksen ("ordre public"), terveydenhoidon tai moraalin suojelemiseksi." Euroopan ihmisoikeussopimuksen sananvapautta koskeva 10 artikla kuuluu: "1. Jokaisella on sananvapaus. Tämä oikeus sisältää vapauden pitää mielipiteitä sekä vastaanottaa ja levittää tietoja ja ajatuksia alueellisista rajoista riippumatta ja viranomaisten siihen puuttumatta. Tämä artikla ei estä valtioita tekemästä radio- televisio- ja elokuvayhtiöitä luvanvaraisiksi. 2. Koska näiden vapauksien käyttöön liittyy velvollisuuksia ja vastuuta, se voidaan asettaa sellaisten muodollisuuksien, ehtojen rajoitusten ja rangaistusten alaiseksi, joista on säädetty laissa ja jotka ovat välttämättömiä demokraattisessa yhteiskunnassa kansallisen turvallisuuden, alueellisen koskemattomuuden tai yleisen turvallisuuden vuoksi, epäjärjestyksen tai rikollisuuden estämiseksi, terveyden tai moraalin suojaamiseksi, muiden henkilöiden maineen tai oikeuksien turvaamiseksi, luottamuksellisten tietojen paljastumisen estämiseksi, tai tuomioistuinten arvovallan ja puolueettomuuden varmistamiseksi." Kuten artikloista ilmenee, niiden loppuosissa on annettu mahdollisuus rajoittaa sananvapautta artikloissa mainittujen tavoitteiden tai oikeuksien turvaamiseksi. Sananvapauden rajoitusten tulee olla lailla säädettyjä. Lisäksi sananvapauden rajoittamisen tulee olla välttämätöntä. Yhdistyneiden kansakuntien KP-sopimuksen tulkinnallinen merkitys sananvapauden käyttämistä koskevissa yksittäistapauksissa on jäänyt vähäisemmäksi kuin Euroopan ihmisoikeussopimuksen merkitys, minkä vuoksi KP-sopimusta ei käsitellä tässä enemmälti Sananvapaus Euroopan ihmisoikeustuomioistuimen käytännössä EIS 10 artikla ei sellaisenaan anna lukijalleen täsmällistä kuvaa sananvapauden tosiasiallisesta laajuudesta. Euroopan ihmisoikeussopimuksen 10(2) artiklassa mainittujen sananvapauden rajoitusperusteiden luettelo on varsin laaja. Sananvapauden laajuus ja hyväksyttävien rajoitusperusteiden tulkinta onkin täsmentynyt Euroopan ihmisoikeustuomioistuimen (EIT) ratkaisukäytännössä. EIT on pitänyt sananvapautta yhtenä demo-
17 17 kraattisen yhteiskunnan peruspilareista ja korostanut lehdistön tehtävää jakaa vastuidensa ja velvollisuuksiensa mukaisella tavalla tietoja ja ajatuksia kaikista kysymyksistä, jotka herättävät yleistä mielenkiintoa. Tähän tehtävään liittyy läheisesti myös yleisön oikeus informaation vastaanottamiseen. 4 Lehdistöllä on olennainen merkitys "julkisena vahtikoirana". Vaikka lehdistö ei saa ylittää muun muassa muiden maineen ja oikeuksien suojaamiseksi sekä luottamuksellisen tiedon levittämisen estämiseksi asetettuja tiettyjä rajoja, sen on kuitenkin velvollisuuksiaan ja vastuitaan noudattamalla jaettava tietoja ja ajatuksia kaikista yleisesti kiinnostavista aiheista. Ihmisoikeustuomioistuimen mukaan sananvapauden rajoituksia tulee tulkita tiukasti ja niiden tarpeellisuudesta tulee olla vakuuttava näyttö. 5 Euroopan ihmisoikeustuomioistuin on lukuisissa tuomioissaan todennut, että ihmisoikeussopimuksen 10 artikla soveltuu sen 2 kohdassa mainituin rajoituksin paitsi myönteisiin, vaarattomiin tai yhdentekeviin, myös loukkaaviin, järkyttäviin tai huolestuttaviin tietoihin. Tämä johtuu pluralismin, suvaitsevaisuuden ja vapaamielisyyden vaatimuksista, joita ilman demokraattista yhteiskuntaa ei ole. Journalistinen vapaus sisältää myös mahdollisuuden turvautua liioitteluun ja provokaatioon. 6 Jukka Viljanen tunnistaa EIT:n ratkaisemista sananvapaustapauksista neljä keskeistä periaatetta: 1) sananvapaus on yksi demokraattisen yhteiskunnan peruspilareista 2) tiedotusvälineillä on keskeinen rooli demokraattisessa yhteiskunnassa 3) sananvapauden rajoittamiselle on korkea kynnys ja 4) EIT ei ota ratkaisuharkinnassaan kansallisen viranomaisen asemaa, vaan pyrkii ainoastaan arvioimaan päätöksiä EIS 10 artiklan valossa. 7 Euroopan ihmisoikeustuomioistuin on noudattanut tulkinnassaan sananvapauden rajoitusten osalta supistavan ja sananvapauden käyttämisen osalta suvaitsevan tulkinnan periaatteita. Supistavan tulkinnan periaatteen mukaan sananvapauden rajoitusten tulkinnassa on lähtökohtana, että sananvapaus on pääsääntö ja rajoitus vastaavasti poikkeus. Tämän vuoksi sananvapauden rajoitusperusteita tulee tulkita ahtaasti ja kaikkien rajoitusten välttämättömyydestä tulee olla vakuuttava näyttö. Esimerkiksi tapauksessa Oberschlick v. Itävalta (n:o 2, ) valtio rikkoi sananvapautta tuomitsemalla rangaistuksen toimittajalle, joka oli arvostellut Itävallan vapauspuolueen johtajan mielipi- 4 Esim. Tourancheau ja July v. Ranska ( ), Pedersen ja Baadsgaard v. Tanska ( ), Éditions Plon v. Ranska ( ), Ernst ym. v. Belgia ( ) sekä Du Roy ja Maulaurie v. Ranska ( ). 5 Esim. Wirtschafts-Trend Zeitschriften-Verlagsgesellschaft mbh v. Itävalta ( ), Jerusalem v. Itävalta ( ) ja Rizos ja Daskas v. Kreikka ( ). 6 Esim. Castells v. Espanja ( ), Dalban v. Romania ( ), Du Roy ja Malaurie v. Ranska ( ), Jerusalem v. Itävalta, , Societe Prisma Presse v. Ranska ( ), Maroglou v. Kreikka, , Vides Aizsardzibas Klubs v. Latvia, ( ), Rizos ja Daskas v. Kreikka ( ), von Hannover v. Saksa ( ) ja Ukrainian Media Group v. Ukraina ( ). 7 J. Viljanen 2005 s
18 18 teitä ja kutsunut tätä "idiootiksi". Tapauksessa Scharsach and News Verlagsgesellschaft v. Itävalta ( ) Itävallan katsottiin loukanneen sananvapautta, kun toimittaja oli tuomittu herjauksesta ja lehtiyhtiö vahingonkorvausvelvolliseksi sen vuoksi, että toimittaja oli lehtiartikkelissaan nimittänyt poliitikkoa "komeronatsiksi". Suvaitsevan tulkinnan periaate ei kuitenkaan oikeuta käyttämään mitä tahansa ilmaisuja kenestä tahansa. Esimerkiksi Oberschlick (n:o 2) -tapauksessa Euroopan ihmisoikeustuomioistuimen sananvapausmyönteiseen ratkaisun lopputulokseen vaikutti keskeisesti se, että arvostelun kohteena oli poliitikko ja että arvostelu perustui tämän pitämään puheeseen, joka oli ollut provosoiva ja tarkoitettu herättämään vahvoja vastareaktioita. Harkittaessa sananvapauden rajoittamista on otettava huomioon se asiayhteys, jossa viesti on esitetty. Viestin sisäisten merkitysyhteyksien lisäksi arviointiin vaikuttaa myös yleisempi asia- tai keskusteluyhteys. Esimerkiksi tapauksessa Nilsen ja Johnsen v. Norja ( ) EIT otti erityisesti huomioon poliisien harjoittamasta laittomasta väkivallasta käydyn pitkän ja kiivaan keskustelun sekä sen, ettei esitetyn kielenkäytön kovuus ollut ristiriidassa jo alkuvaiheista lähtien johtavana hahmona keskusteluun osallistuneen loukatun osapuolen kielenkäytön kanssa. Lisäksi EIT kiinnitti huomiota siihen, että loukkaaviksi katsotut lausumat oli esitetty lehdistölle suullisesti, jolloin tuomituilla henkilöillä ei oletettavasti ollut mahdollisuuksia muotoilla, täydentää tai peruuttaa lausumiaan ennen niiden julkaisemista. Euroopan ihmisoikeustuomioistuin on antanut tulkintatilanteessa suuren merkityksen sille, onko kysymyksessä sananvapauden käytön ydinalue, kuten politiikka, vai reunaalue, kuten mainonta tai pornografia. Valtiollisista tai muista yleisesti kiinnostavista asioista kertominen sekä politiikassa tai muussa julkisessa tehtävässä toimivien henkilöiden vallankäytön valvominen ja sen kriittinen tarkastelu kuuluvat sananvapauden ydinalueeseen. Tällaisen keskustelun rajoittaminen edellyttää erityisen painavat perusteet. 8 Myös yleistä kiinnostusta herättävään keskusteluun puuttumiselle tulee olla painavat perusteet. Tällaisena keskusteluna ei ole pidetty vain poliittisia ilmaisuja ahtaassa merkityksessä, vaan myös taloudellisista, kulttuurisista ja sosiaalisista yhteiskuntaolosuhteista käyty keskustelu saa vahvaa suojaa. Jos ilmaisu puolestaan käsittelee puhtaasti yksityisiä asioita eli asioita, joilla ei ole yleistä tai yhteiskunnallista merkitystä, ilmaisuvapauden saama suoja on kapeampi. 9 Se, koskeeko ilmaisu yleistä kiinnostusta herättävää aihetta, ratkaistaan harkitsemalla ilmaisun merkittävyyttä yhteiskunnalliselle keskustelulle. Yleisesti merkittäviä keskustelunaiheita ovat Euroopan ihmisoikeustuomioistuimen ratkaisukäytännössä olleet mm.: 8 Esim. Lingens v. Itävalta ( ), Castells v. Espanja ( ), Thorgeir Thorgeirson v. Islanti ( ), Wingrove v.yhdistynyt kuningaskunta ( ), Societe Prisma Presse v. Ranska ( ) ja Rizos ja Daskas v. Kreikka ( ). 9 Rytter 2003 s Samantyyppisesti Pellonpää 2005 s. 490 ja Schaumburg-Müller 2003 s Kapeampaa suojaa koskevia tapauksia esim. Tammer v. Viro ( ) ja von Hannover v. Saksa ( ).
19 19 - poliittinen keskustelu (Lingens v. Itävalta, , Jerusalem v. Itävalta, ja Unabhängige Initiative Informationsvielfalt v. Itävalta, ) - hylkeenpyynnissä käytettyjä menettelytapoja koskenut keskustelu (Bladet Tromsø ja Steensaas v. Norja, ) - poliisin menettelytavat rikosasian tutkimisessa (Pedersen ja Baadsgaard v. Tanska, ) - väitteet poliisin harjoittamasta väkivallasta (Thorgeir Thorgeirson v. Islanti, ) - tiedot tuomioistuinlaitosta koskevasta toiminnasta, kun syyttäjää epäiltiin sekaantumisesta laittomaan toimintaan (Rizos ja Daskas v. Kreikka, ) - valtion varojen hoitaminen ja tapa, jolla poliitikot täyttivät tehtävänsä (Dalban v. Romania, ) - potilasturvallisuus (Selistö v. Suomi, ) - nimeltä mainitun kirurgin tekemien kauneusleikkausten epäonnistuminen ja potilaiden tyytymättömyys hoitoon (Bergens Tidende v. Norja, ) - poliittiseen puolueeseen kuuluneen henkilön mahdollinen nimittäminen opetusministeriön toimeen (Rodrigues v. Portugali, ) - ympäristönsuojelua, väestön terveyttä ja ydinvoimalaonnettomuutta sekä säteilyturvakeskuksen entistä johtajaa koskenut kannanotto (Mamere v. Ranska, ). Edellä olevasta ilmenee, että Euroopan ihmisoikeustuomioistuin ei ole rajannut suurta sananvapaussuojaa saavia yleisesti kiinnostavan keskustelun aiheita vain politiikkaan, vaan myös muut keskustelunaiheet, joilla on yleistä merkitystä, nauttivat korkeaa sananvapaussuojaa kapean valtiollisen harkintamarginaalin puitteissa. On kuitenkin syytä huomata, että EIT:n usein käyttämä termi "yleisesti kiinnostava keskustelu" ei suinkaan tarkoita kaikkia asioita, jotka yleensä kiinnostavat ihmisiä, vaan edellytyksenä on, että keskustelunaiheella on jotain yleisempää merkitystä. Tätä seuraten myös Suomen korkein oikeus on tapauksessa KKO 2005:82 edellyttänyt, että puututtaessa yksityiselämän suojaan merkitystä on sillä, onko kysymys ollut yleisen yhteiskunnallisen keskustelun kannalta relevantista julkistamisesta vai pelkästään uteliaisuutta tyydyttävästä ihmisten yksityisasioihin keskittyvästä viihdejournalismista.
20 Yksityiselämän suoja perus ja rikoslaissa Yksityiselämän suoja perustuslaissa Sekä yksityiselämän että kunnian suoja on turvattu perustuslain 10 :ssä, jonka yleislausekkeenomainen säännös katsottiin tarpeelliseksi, koska aikaisempi perustuslaki suojasi yksityiselämää vain pisteittäin, jolloin suojan ulkopuolelle saattoi jäädä yksilön kannalta olennaisen tärkeitä osa-alueita. Yksityiselämän perusoikeussuoja koettiin tärkeäksi myös sen vuoksi, että teknisen kehityksen katsottiin luoneen uusia uhkia henkilön yksityisyydelle. 10 Yksityiselämän suojaa koskeva PL 10 kuuluu seuraavasti: "Yksityiselämän suoja. Jokaisen yksityiselämä, kunnia ja kotirauha on turvattu. Henkilötietojen suojasta säädetään tarkemmin lailla. Kirjeen, puhelun ja muun luottamuksellisen viestin salaisuus on loukkaamaton. Lailla voidaan säätää perusoikeuksien turvaamiseksi tai rikosten selvittämiseksi välttämättömistä kotirauhan piiriin ulottuvista toimenpiteistä. Lailla voidaan säätää lisäksi välttämättömistä rajoituksista viestin salaisuuteen yksilön tai yhteiskunnan turvallisuutta taikka kotirauhaa vaarantavien rikosten tutkinnassa, oikeudenkäynnissä ja turvallisuustarkastuksessa sekä vapaudenmenetyksen aikana." Perustuslain mukainen yksityiselämän suoja kattaa myös kotirauhan sekä kirjeen, puhelun ja muun luottamuksellisen viestin salaisuuden. Säännöksen tulkitaan käsittävän myös oikeuden perhe-elämään sekä tietosuojan ja henkilötietojen suojan. Yksityiselämän suojan lähtökohtana on yksilön oikeus elää omaa elämäänsä ilman viranomaisten tai muiden ulkopuolisten tahojen mielivaltaista tai aiheetonta puuttumista hänen yksityiselämäänsä. Yksityiselämään on katsottu kuuluvaksi mm. yksilön oikeus vapaasti solmia ja ylläpitää suhteita muihin ihmisiin ja ympäristöön sekä oikeus määrätä itsestään ja ruumiistaan. Yksityiselämään kuuluu myös yksilön oikeus pitää yksityiselämäänsä kuuluvat asiat omana tai vain lähipiirinsä tietona. Tässä selvityksessä käsitellään yksityiselämän suojaa lähinnä viimeksi mainitulta kannalta. 11 Yksityiselämän perus- ja ihmisoikeusasemasta johtuen valtiolla on velvollisuus turvata yksityiselämän suoja myös yksityisiltä tahoilta tulevia loukkauksia vastaan. Yksityiselämää turvataan etupäässä rikos- ja vahingonkorvauslainsäädännöllä, joiden tarkoituksena on yhtäältä ennalta estää loukkausten tapahtumista ja toisaalta hyvittää jo tapahtuneita loukkauksia. 10 HE 309/1993 s. 53 ja KM 1992:3 s HE 309/1993 s ja KM 1992:3 s Yksityiselämän suojasta perusoikeutena Tiilikka 2007 s lähteineen.
21 21 Yksityiselämää ja kunniaa turvaavat säännökset (korvausvastuu ja kriminalisoinnit) ovat perustuslain sananvapaussäännöksessä tarkoitettua sananvapauden käyttämisen tarkempaa sääntelyä. Koska yksityiselämää turvaava rikos- ja korvauslainsäädäntö merkitsee sananvapauden rajoittamista, sen tulee täyttää sananvapaus-perusoikeuden rajoittamisedellytykset. Tämä tarkoittaa muun muassa sitä, että sananvapautta ei tule rajoittaa enempää kuin on ehdottoman välttämätöntä yksityiselämän suojaamiseksi ja että rajoitusten tulee olla täsmällisesti säädetyt Yksityiselämän suoja rikoslaissa Yksityiselämää loukkaavasta tiedon levittämisestä säädetään rikoslain 24:8:ssa. Säännöksen ensimmäinen momentti kieltää yksityiselämää koskevan tiedon, vihjauksen tai kuvan oikeudettoman levittämisen joukkotiedotusvälinettä käyttämällä tai muuten toimittamalla sen lukuisten ihmisten saataville, jos levittäminen on omiaan aiheuttamaan vahinkoa, kärsimystä tai halveksuntaa. Väline itsessään ei ole säännöksen tulkinnan kannalta olennainen, vaan keskeistä on se, miten suuren joukon käytetty väline saavuttaa. Printtilehtien ja ohjelmien lisäksi myös verkkolehdet, internetissä saatavilla olevat tiedot sekä kirjat voivat tulla kysymykseen säännöksessä tarkoitettuina tiedon levittämistapoina. Myös suuren vastaanottajakunnan omaava sähköpostiviesti voi täyttää tämän vaatimuksen. Lainvalmistelussa annettiin aikanaan yksityiselämän käsitteelle varsin laaja sisältö: "Yksityiselämän piirin ulkopuolelle jäävät vain sellaiset seikat, jotka liittyvät asianomaisen yhteiskunnalliseen vallankäyttöön. Yksityiselämää ovat sitä vastoin yleensä henkilön perhe-elämä, vapaa-ajan käyttö, terveys ja ihmissuhteet, samoin kuin sellainen käyttäytyminen yhteiskunnallisesti merkittävässä tehtävässä, jolla ei ole merkitystä asianomaisen yhteiskunnallisen vallankäytön kannalta." 12 Sananvapauden perus- ja ihmisoikeusasema ja etenkin siihen kuuluva yleisön tiedonsaantioikeus huomioon ottaen sananvapautta tuskin voidaan kuitenkaan tulkita niin ahtaasti ja yksityiselämän piiriä niin laveasti, että kaikki vallankäytön ulkopuolelle jäävät seikat ehdottomasti kuuluisivat henkilön yksityiselämään. Lähtökohtaisesti henkilön perhe-elämä, vapaa-ajan käyttö, terveys ja ihmissuhteet kuitenkin kuuluvat yksityiselämän piiriin. Tapauksessa KKO 2005:82 korkein oikeus on pitänyt tunneperäisiä suhteita, seurustelua ja perhe-elämää yksityiselämän ydinalueelle kuuluvina tietoina. 13 Jos esimerkiksi polii- 12 HE 84/1974 s. 3. Maininta koskee vanhaa RL 27:3a:ta, mutta uuden RL 24:8:n esitöiden mukaan vanhan säännöksen esitöitä voidaan käyttää hyväksi tulkittaessa uutta säännöstä. 13 Frände (2006 s. 438) on tapaukseen KKO 2005:82 viitaten tulkinnut säännöstä siten, että se, joka joukkotiedotusvälinettä käyttäen esittää tiedon toisen seksuaalisista taipumuksista, perhestatuksesta, henkilökohtaisista suhteista (avioliiton ulkopuoliset suhteet), vapaa-ajan käyttäytymisestä, päihteiden väärinkäytöstä, sairaushistoriasta, henkilökohtaisesta taloudellisesta tilanteesta tai itsemurhasta, on prima facie tunkeutunut toisen yksityiselämän alueelle. Kriminalisointi sinällään ei koske vainajan, vaan ainoastaan hänen läheistensä yksityiselämän suojaa (HE 184/1999 s. 16). Yksityiselämän käsitteestä myös Nuutila Majanen 2009 s
22 22 tikko kuitenkin on vedonnut äänestäjäkuntaansa nimenomaan tuomalla perhe-elämänsä ja yksityisasiansa julkisuuteen, se kaventaa hänen yksityiselämänsä piiriä tältä osin ja luo lisäksi yksityiselämälle myös poliittista merkitystä. Myös viihdejulkisuuden henkilöt, jotka rahan ansaitsemis- tai uran edistämistarkoituksessa tuovat jatkuvasti yksityisasioitaan julkisuuteen, ovat omilla toimillaan kaventaneet yksityiselämänsä piiriä. Levittämisen oikeudettomuusvaatimuksesta johtuu, että jos asianomainen on antanut suostumuksen yksityiselämäänsä koskevan tiedon levittämiselle, teko ei ole rangaistava. Pääperiaatteena rikosoikeudessa on, että loukatun suostumus on pätevä vain, jos se on vapaaehtoinen, etukäteen annettu ja riittävän täsmällinen. Esimerkiksi lapsen tai henkisesti vajaakykyisen taikka päihtyneen henkilön antama suostumus voi olla pätemätön, jos hän ei ole kyennyt normaaliin harkintaan ja tilannearvioon haastatteluhetkellä. Yksityiselämän suojan osalta toimittajan tahallisuuden poistavaa sekä haastattelu- ja julkaisusuostumusta indikoivaa merkitystä voi olla sillä, kuinka tottunut asianomainen on asioimaan journalistien kanssa ja minkä verran hän tuntee journalistisia toimintatapoja. Viihdejulkisuuden henkilöiden suppeampaa yksityiselämän suojaa perusteltiin eräänlaisella yleisellä suostumuksella, joka liittyy viihdyttäjien ammatilliseen rooliin, johon kuuluu asianosaista koskevien seikkojen paljastaminen. 14 Lainvalmisteluaineiston mukaan suostumus voi olla nimenomainen tai hiljainen ja se on milloin tahansa peruutettavissa. Suostumus koskee vain sen antajaa, eikä sen nojalla ole oikeutettua julkaista esimerkiksi suostumuksen antajan lähipiiriin kuuluvien henkilöiden yksityiselämään kuuluvia asioita. 15 Eduskunnan lakivaliokunnan mukaan hiljaisen suostumuksen olettaminen on ongelmallista, koska yksityiselämän suoja on perusoikeutena suojattu oikeushyvä. Valiokunta linjasi suostumusta seuraavasti: "Ilman nimenomaista lupaa ei ole yleensä perusteltua olettaa, että henkilö olisi suostunut ainakaan yksityiselämän ydinalueelle kuuluvan tiedon julkistamiseen." 16 Olisikin varsin keinotekoista olettaa henkilön suostuneen esimerkiksi erittäin intiimien, vahingollisten ja kärsimystä aiheuttavien tai halventavien tietojen julkaisemiseen. Näin ollen "suostumusopin" perusteella ei voida sallia kovin laajaa julkisuutta. Mitä pidemmälle toimittaja menee toisen yksityisyyden ytimeen, sitä vaikeampi hänen on väittää luulleensa, että kohde olisi ollut suostuvainen tiedon julkistamiseen. Tämä koskee erityisesti tilannetta, jossa julkaistavat tiedot on hankittu kohteelta salaa. 17 Korkeimman oikeuden ratkaisukäytännössä tiedon julkaiseminen yhdessä tiedotusvälineessä ei ole perustanut rangaistus- tai korvausvastuusta vapauttavaa oletettua suostumusta tiedon julkaisemiseen toisessa tiedotusvälineessä. Esimerkiksi palopäällikön yksityiselämän suojaa koskevassa tapauksessa KKO 1997:81 ei se seikka, että osin haastattelun muodossa julkaistu tieto oli aikaisemmin julkaistu toisessa tiedotusvälineessä 14 KM 1973:1 s. 105 ja LaVM 6/2000 s HE 184/1999 s. 32. Ks. myös aikaisempi lainvalmisteluaineisto HE 239/1997 s. 33 ja PeVL 36/1998 s LaVM 6/2000 s Nuutila Majanen Ks. myös Tiili 1975 s. 910 ja Mahkonen 1997 s. 152.
Lähdesuoja. Normit, ideaalit ja käytännöt. Tuomo Mörä (toim.)
Lähdesuoja Normit, ideaalit ja käytännöt Tuomo Mörä (toim.) Viestinnän tutkimuskeskus CRC Communication Research Centre CRC Sosiaalitieteiden laitos Helsingin yliopisto Julkaisija: Viestinnän tutkimuskeskus
Dnro 3410/4/14. Ratkaisija: Apulaisoikeusasiamiehen sijainen Pasi Pölönen. Esittelijä: Vanhempi oikeusasiamiehensihteeri Mikko Sarja
1.6.2015 Dnro 3410/4/14 Ratkaisija: Apulaisoikeusasiamiehen sijainen Pasi Pölönen Esittelijä: Vanhempi oikeusasiamiehensihteeri Mikko Sarja TAIDENÄYTTELYN POISTAMINEN KIRJASTON TILOISTA 1 KANTELU Pyysitte
KIRJALLINEN KYSYMYS 61/2009 vp Yhteiskunnallisten vaikuttajien muistelmien ja fiktion julkaiseminen Eduskunnan puhemiehelle Helsingin hovioikeus määritteli päätöksessään Vanhanen vastaan Ruusunen omaelämäkerraksi